20.7.2012 Jurnalul Oficial al Uniunii Europene L 192/15 DECIZIA CONSILIULUI din 16 iulie 2012 de stabilire a poziției care urmează să fie adoptată de Uniunea Europeană în cadrul Consiliului General al Organizaţiei Mondiale a Comerțului referitoare la cererea Republicii Filipine de a deroga de la normele OMC pentru a se prelungi perioada de aplicare a tratamentului special în cazul orezului (2012/410/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9), având în vedere propunerea Comisiei Europene, întrucât: (1) Republica Filipine a beneficiat, pentru o perioadă de 10 ani, de tratament special în cazul orezului de la data intrării în vigoare a Acordului de la Marrakesh de instituire a Organizaţiei Mondiale a Comerţului (Acordul OMC) și, în special, a Acordului privind agri- cultura (Acordul privind agricultura). (2) În temeiul Acordului privind agricultura, Republicii Filipine i-a fost acordată ulterior o prelungire a perioadei de aplicare a tratamentului special în cazul orezului de la 1 iulie 2005 la 30 iunie 2012, prin modi- ficarea listei sale LXXV. (3) Aplicarea în continuare a tratamentului special în cazul orezului ulterior datei de 30 iunie 2012 a fost condiționată de rezultatul negocierilor privind Agenda de dezvoltare de la Doha (ADD), care ar pune la dispoziție un mecanism special alternativ. Cu toate acestea, negocierile privind ADD nu au fost încă încheiate. ( Republica Filipine a notificat la data de 22 noiembrie 2011 Comitetului privind agricultura al OMC intențiile sale de a intra în negocieri cu membrii OMC care au interese substanțiale pentru produsele în cauză în vederea continuării tratamentului special în cazul orezului de care beneficiază. (5) Articolul IX alineatele (3) și (4) din Acordul OMC stabileşte procedurile de acordare a derogărilor referitoare la acordurile comerciale multilaterale. (6)  În temeiul dispozițiilor menţionate, la data de 20 martie 2012, Republica Filipine a solicitat în cadrul OMC o derogare de la obligațiile care îi revin în temeiul articolului 4.2 și al secțiunii B a anexei 5 din Acordul privind agricultura, în sensul de a beneficia de tratament special în cazul orezului în perioada 1 iulie 2012- 30 iunie 2017. (7) Uniunea este un importator net de orez. Prin urmare, acordarea acestei derogări ar avea o importanță economică și comercială minimă pentru Uniune. (8) Prin urmare, este adecvat să se stabilească poziția care urmează să fie adoptată de Uniune în cadrul Consiliului General al OMC referitor la respectiva cerere de derogare, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Consiliului General al Organizaţiei Mondiale a Comerţului este aceea de a sprijini cererea de derogare din partea Republicii Filipine pentru a prelungi perioada în care beneficiază de tratament special în cazul orezului de la 1 iulie 2012 până la 30 iunie 2017 în conformitate cu preve- derile cererii de derogare. Această poziție este exprimată de către Comisie. Articolul 2 Prezenta decizie intră în vigoare la data adoptării. Adoptată la Bruxelles, 16 iulie 2012. Pentru Consiliu Președintele S. ALETRARIS